### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2020, 2021, 2022 og 2023 er der afsat et samlet rådighedsbeløb på 16,856 mio. kr. til anlæg af en cykelsti fra [adresse] til [adresse]. I forbindelse med
prioriteringen af anlægsbudgettet til trafiksikkerhed i 2022 blev der afsat 1,1 mio. kr. til trafiksikkerhedsprojekter på [adresse] i [adresse]. Og i budgetaftalen for 2021-2024 er der afsat 3,0 mio. kr. til trafiksikkerhed og vedligehold på [adresse], [adresse] og [adresse] fra [adresse] til kommunegrænsen.

Der gives på mødet en orientering om cykelstiforbindelsen mellem Kirke Helsinge og [adresse].

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Der er afsat i alt 16,856 mio. kr. til etablering af en dobbeltrettet cykelsti mellem Kirke Helsinge og [adresse]. Stiens hovedformål er at øge trafiksikkerheden for særligt skolebørn, der cykler til [adresse], og øvrige cyklister i forbindelse med daglige gøremål mellem de tre byer. Både [adresse] og [adresse] er en del af skoledistriktet for Kirke Helsinge Skole.

Den nuværende forbindelse mellem de tre byer er en tidligere amtsvej af ældre dato. Vejen
måler cirka 6 meter i bredden, inklusive kantbaner. Langs vejen er der græsrabatter og
grøfter på cirka 3 meter samt bebyggelse tæt på vejen.

Cykelstien er fordelt på to strækninger, hvor strækningen mellem Kirke Helsinge og
[adresse] er cirka 1,9 km lang, og strækningen mellem [adresse] og [adresse] er cirka 1,3
km lang.

Tanken er at anlægge en dobbeltrettet cykelsti med en bredde på 2,5 m langs [adresse]
og Cecilie Madsen. Stien løber fra byzone til byzone på landstrækning for de to strækninger. Det
betyder, at der ikke etableres cykelsti i [adresse].

*1. Placering af cykelstiforbindelse*
Ud fra et trafiksikkerhedsmæssigt synspunkt er den bedst mulige placering for cykelstien blevet vurderet. I forbindelse med forundersøgelser har Rambøll udarbejdet et notat og et skitseprojekt, hvor der tages udgangspunkt i en stiplacering vest for den eksisterende hovedvej for begge delstrækninger.

Trafiksikkerhed er et centralt punkt at forholde sig til ved etablering af cykelstiforbindelser. Derfor har hensynet til trafiksikkerhed været det væsentligste udgangspunkt for kvalitetssikring af den foreslåede placering i den vestlige side af vejen.

*2. Udformning af cykelstien*
Cykelstien anlægges på i alt cirka 3,2 km med en bredde på 2,5 meter. Der etableres
skillerabat mellem den eksisterende vej og den nye cykelsti, og denne udføres generelt i en
bredde på 3 meter for at tilgodese eksisterende afvanding. Hvor cykelstien etableres foran
tætliggende bebyggelse med forhaver og indkørsler, indskrænkes skillerabatten til 1 meter.
Dette gøres for at minimere arealerhvervelsen og for at minimere generne mest muligt for de
berørte matrikler. Derudover skal vejen forlægges mod øst flere steder på strækningen for at skabe plads til cykelstien og minimere generne for berørte matrikler.

Cykelstien etableres generelt i niveau med eksisterende terræn, og der etableres herudover en
2 meter bred tilslutning over skillerabat ved udkørsler og/eller sideveje på den modsatte side
af vejen. Dermed kan cyklister fra disse udgangspunkter køre ind på cykelstien uden at
krydse skillerabatten. Der henvises til Bilag 1-7.

*3. Krydsninger*
Af hensyn til trafiksikkerhed for cyklister udføres der sikker overgang ved alle krydsninger.
Der etableres en hævet flade på strækning 1, hvor cykelstien begynder efter Kirke Helsinge
by, og ved [adresse], og ved de resterende krydsninger etableres der støtteheller.

*4. Trafiksikkerhedsprojekt i [adresse] By*Cykelstien vil ophøre i [adresse] og starte igen efter [adresse]. Der er bevilliget 1,1 mio. kr. til forbedring af trafiksikkerheden igennem [adresse]. I forbindelse med anlæggelse af cykelstien bliver der udført trafiksikkerhedstiltag i [adresse].

*5. Bruno Christiansen er bevilliget 3 mio. kr. til vejkantforbedring fra [adresse] til kommunegrænsen på [adresse]. Flere steder på strækningen er vejkanterne kørt i stykker, da der mangler kantsikring i form af stabilgrus eller andet stabiliserende materiale.

Vejen er både smal og har et skarpt sving ved [adresse]. Derfor er der ikke plads til, at to store køretøjer kan passere hinanden. Det betyder, de ofte kører helt ud til vejkanten og dermed kører vejkanterne i stykker. For mange år siden blev der etableret græsarmering for at forstærke vejkanterne, men dette er ikke en optimal løsning, da armeringen vil rykke sig. I forbindelse med anlæggelsen af cykelstiforbindelsen vil vejkanterne vil blive udbedret.

Den videre proces:
Detailprojektering er igangsat, og inden længe vil der blive fremsendt de nødvendige ansøgninger om dispensationer, VVM-screening og tilladelser. Særlige tilladelser i forbindelse med afvanding har betydning for den endelige tidsplan, og eventuelle indsigelser i høringsperioder kan påvirke tidsplanen.

Cykelstien forventes som udgangspunkt at være færdiganlagt senest efterår 2023.

Trafiksikkerhedsprojektet i [adresse] og kantsikringsprojektet vil blive koordineret med cykelstiforbindelsen.

Der vil blive sendt breve og skitsemateriale til alle, som bor ud til cykelstiforbindelsen. Derudover vil de berørte lodsejere blive kontaktet i forbindelse med arealerhvervelse.

## Økonomiske konsekvenser

Ingen økonomiske konsekvenser.